જયા ટીવી ચેનલની શરૂઆત તામિલનાડુનાં સ્વર્ગસ્થ મુખ્યપ્રધાન જે. જયલલિતાએ કરી હતી. હાલમાં તેના પર જેલમાં બંધ એઆઈડીએમકે નેતા વી. કે. શશિકલાનાં પરિવારજનોનું નિયંત્રણ છે. શશિકલાના ભત્રીજા વિવેક જયરામન આ ચેનલને સંભાળી રહ્યા છે. આ ચેનલ મુખ્યપ્રધાન પલાની સ્વામી અને પૂર્વ મુખ્યપ્રધાન ઓ. પનીરશેલવમ એક થયા બાદ એઆઈડીએમકે સરકારના કામકાજની સખત ટીકા કરી રહી હતી. ત્યાર બાદ ઈન્કમટેક્સની ટીમે શશિકલા પરિવારના નેતૃત્વવાળી વિવેક રેસિડેન્સી અને જાઝ સિનેમા પર તલાશી અભિયાન શરૂ કર્યું હતું. આ તલાશી અભિયાન એવા સમયે ચલાવાયું જ્યારે એઆઈડીએમકેના ચૂંટણી ચિહ્નનો મામલો ચૂંટણી આયોગ પાસે પેન્ડિંગ છે.